
Parlamentul  României

                                                                                             Bucureşti, 14.06.2007








                 Nr.23/320/2007 
AVIZ

asupra proiectului de Lege pentru aprobarea Ordonanţei Guvernului nr. 14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu proiectul de Lege pentru aprobarea Ordonanţei Guvernului nr. 14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului, transmis cu adresa nr.P.L.x 320 din 2 mai 2007, înregistrată sub nr.23/131 din 3 mai 2007.



Consiliul Legislativ a avizat favorabil proiectul ordonanţei.



Proiectul de lege a fost adoptat de Senat în şedinţa din 26 aprilie 2006.



Membrii comisiei au dezbătut proiectul de lege în şedinţa din 18 octombrie 2007.



În urma dezbaterilor, membrii comisiei au hotărât cu unanimitate de voturi să avizeze favorabil proiectul de lege cu amendamente admise prezentate în anexă.



Prin obiectul şi conţinutul său, proiectul de lege face parte din categoria legilor ordinare.


Potrivit art.75 din Constituţia României, republicată, Camera decizională pentru acest proiect de lege este Camera Deputaţilor.
PREŞEDINTE,

Iulian Iancu

A M E N D A M E N T E     A D M I S E

la proiectul de Lege pentru aprobarea Ordonanţei Guvernului nr. 14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului
	
	Text OG nr.14/2007
	Text adoptat de Senat
	Amendamente admise
	Motivaţia

	0
	1
	2
	3
	4

	3. 
	Art. 3. —  
(2) În cazul bunurilor ridicate cu ocazia constatării şi sancţionării contravenţiilor pe bază de proces-verbal, titlul de proprietate îl constituie însuşi procesul-verbal de contravenţie, în cazul în care acesta nu a fost contestat în termenul legal sau dacă a fost contestat şi contestaţia a fost respinsă printr-o hotărâre judecătorească definitivă şi irevocabilă. 

	Nemodificat
	1.La articolul 3, alineatul (2) se abrogă.
Dep. Iulian Iancu - PSD
	Procesul verbal nu poate fi, în nicio situaţie, un titlu de proprietate.

	4. 
	Art. 6………….

(5) Cheltuielile de deplasare şi de cazare se plătesc membrilor comisiei de evaluare de către instituţia care i-a desemnat. 
(6) Sunt exceptate de la prevederile alin. (1) bunurile de consum alimentar cu grad ridicat de perisabilitate sau care, prin trecerea timpului, pierd din greutate ori din valoare, inclusiv animalele, păsările vii şi plantele, care se predau imediat persoanelor juridice specializate sau persoanelor fizice autorizate pentru comercializarea acestor bunuri către populaţie. Valorificarea acestor bunuri se face fără efectuarea procedurilor de evaluare.
(7) Prin exceptare de la prevederile art. 3 alin. (2), la solicitarea deţinătorului, acelaşi termen şi aceeaşi procedură de valorificare prevăzute la alin. (5) se aplică şi bunurilor al căror termen de garanţie expiră înainte de data rămânerii definitive a hotărârii ce se va pronunţa în litigiu, al cărui obiect îl constituie legalitatea procesului-verbal de confiscare.
 (8) În cazul în care prin hotărâre judecătorească rămasă definitivă se dispune restituirea bunurilor prevăzute la alin. (5) şi (6), sumele obţinute din valorificarea acestora se achită persoanei de la care au fost preluate bunurile respective, conform prevederilor din hotărârea judecătorească definitivă şi irevocabilă, de la bugetul de stat sau de la bugetul local, după caz, ori la nivelul actualizat al preţurilor în situaţia în care în hotărâre nu se prevede suma. 

	Nemodificat
	2.La articolul 6 , alineatele (5), (6), (7) şi (8) vor avea următorul cuprins:

“(5) Cheltuielile de deplasare şi de cazare se plătesc membrilor comisiei de evaluare de către instituţia care i-a desemnat dacă activitatea comisiei se desfăşoară în afara orelor de program. 
Dep. Iulian Iancu – PSD

(6) Sunt exceptate de la prevederile alin. (1) bunurile de consum alimentar cu grad ridicat de perisabilitate sau care, prin trecerea timpului, pierd din greutate ori din valoare, inclusiv animalele şi păsările vii precum şi plantele, care se predau imediat persoanelor juridice specializate sau persoanelor fizice autorizate pentru comercializarea acestor bunuri către populaţie. Valorificarea acestor bunuri se face fără efectuarea procedurilor de evaluare şi vor fi repartizate, gratuit, conform prevederilor alin. (61), de către persoanele juridice specializate sau persoanele fizice autorizate la persoanele prevăzute la art. 9 lit. b). 
Dep. Mircea Ciopraga – PNL

Dep. Iulian Iancu – PSD

 (7) La solicitarea deţinătorului, acelaşi termen şi aceeaşi procedură de valorificare prevăzute la alin. (6) şi (61) se aplică şi bunurilor al căror termen de garanţie expiră înainte de data rămânerii definitive a hotărârii judecătoreşti de valorificare.
Dep. Iulian Iancu – PSD

 (8) În cazul în care prin hotărâre judecătorească rămasă definitivă se dispune restituirea bunurilor prevăzute la alin. (6) şi (7), sumele obţinute din valorificarea acestora se achită persoanei de la care au fost preluate bunurile respective, conform prevederilor din hotărârea judecătorească definitivă şi irevocabilă, de la bugetul de stat sau de la bugetul local, după caz, la nivelul actualizat al preţurilor în situaţia în care în hotărâre nu se prevede suma.”
Dep. Iulian Iancu – PSD


	Pentru a preveni situaţiile abuzive.
Claritatea exprimării.

Datorită fondurilor reduse pe care le au la dispoziţie instituţiile enumerate la art. 9lit.b).

Pentru ca persoanele juridice specializate sau persoanele fizice autorizate pentru comercializarea aceptor bunuri să îşi acopere cheltuielile de transport, manipulare etc.

Corelare cu amendamentul de la art. 3.
Corecturi necesare.
Corecturi necesare.

	5. 
	                      ----------
	---------
	3. După alineatul (6) al articolului 6 se introduce un alineat nou, alin.(61) cu următorul cuprins:

“(61) Valorificarea unei jumătăţi din cantitatea bunurilor prevăzute la alin. (6) se va realiza de către persoanele juridice specializate sau persoanele fizice autorizate la un preţ care să acopere toate costurile privind repartizarea celeilalte jumătăţi către persoanele prevăzute la art.9 lit.b), desemnate prin ordin al ministrului.”

Dep. Iulian Iancu – PSD


	

	6. 
	Art. 9………………….
b) creşelor, grădiniţelor, centrelor de plasament şi centrelor de primire a copilului, căminelor de bătrâni, cantinelor pentru săraci, azilurilor, spitalelor, şcolilor, bibliotecilor, instituţiilor de cult, persoanelor cu handicap, Societăţii Naţionale de Cruce Roşie din România, precum şi persoanelor fizice care au avut de suferit de pe urma calamităţilor naturale, la propunerea organelor de valorificare, prin ordin al ministrului sau decizie a conducătorului organului de valorificare, conform prevederilor normelor metodologice de aplicare a prezentei ordonanţe; 

	1. La articolul 9, litera b) a alineatului (1) va avea următorul cuprins:
„b) creşelor, grădiniţelor, centrelor de plasament şi centrelor de primire a copilului, căminelor de bătrâni, cantinelor pentru săraci, azilurilor, spitalelor, şcolilor, bibliotecilor, instituţiilor de cult, Societăţii Naţionale de Cruce Roşie din România, la propunerea organelor de valorificare, prin ordin al ministrului sau decizie a conducătorului organului de valorificare, conform prevederilor normelor metodologice de aplicare a prezentei ordonanţe; “


	Se elimină

Dep. Iulian Iancu – PSD


	Textul adoptat de Senat exclude în mod nejustificat anumite persoane 

	7. 
	Art.9……

i) persoanelor juridice - bunuri intrate în proprietatea privată a statului, care au fost achiziţionate din import, în baza unui contract de credit garantat de stat, prin hotărâre a Guvernului;


	2. La articolul 9, literele c), e), h) şi k) ale alineatului (1) se abrogă.


	2. La articolul 9, literele c), e), h), i) şi k) ale alineatului (1) se abrogă.

Dep. Iulian Iancu – PSD


	Este discriminatoriu ca anumite persoane juridice să primească utilaje, instalaţii în mod gratuit.


Consilier, Silvia Vlăsceanu                                                                                                                                        

